
GOBIERNO DI ARUBA 


Minister EvELvN WEVER-CROES 


PROME MINISTER DI ARUBA 


Prome Minister Evelvn Wever-Croes 


FELIZ DIA DI HENDE MUHE 











Nos como hende muhe tin e habilidad 
di ilumina e caminda pa nos famia. 
Ban uza e habilidad ev pa ilumina e caminda 
pa mas v mas hende. 

Tin luga den e universo aki pa nos tur briva nos luz. 
Nos no mester paga luz di un otro, pa di nos briva mas. 
Si nos tur briva nos luz pa otronan, 
esaki lo ilumina e caminda mas pa nos tur. 


EVELYN WEVER-CROES 


PROME MINISTER 











Diadominog 8 di maart, nos ta celebra dia di hende muhe. E hende muhe Arubiano tambe dia pa dia ta progresando den 
Nos como hende muhe tin e habilidad di ilumina e caminda pa tur aspecto, algun den stapnan grandi y otronan den stapnan 
esnan cu ta depende di nos, nos yiunan, nos nietonan y di nos menos grandi. Gobierno di Aruba ta reconoce e progreso di 
famia. Ban uza e habilidad aki pa ilumina e caminda pa mas hende muhe na Aruba den e ultimo añanan. Prome Minister 
y mas hende. Tin luga den e universo aki pa nos tur briya nos Evelyn Wever-Croes ta desea tur hende muhe riba nos dushi 
luz. Nos no mester paga luz di un otro, pa di nos briya mas. Isla, un Feliz dia di Hende Muhe. 

Imagina bo si nos tur cende nos lus pa otronan, esaki lo ilumina 

e caminda mas pa nos tur. 


Diabierna 6 Maart 2020 “enne Y 


PROME MINISTER SATISFECHO CU 
RESULTADO DI PROYECTO PILOTO NA SCOL 
BASICO COLEGIO SAN HOSE 


Recientemente Prome Minister Evelyn Wever-Croes a haci 
un bishita na e scol basico situa na Santa Cruz, Colegio San 
Hose. 

































Bishita di Prome Minister na dicho scol tawata pa haya un 
miho bista riba e Scol Piloto Multilengual. Colegio San Hose 
ta sumamente satisfecho cu e resultadonan na comparacion 
cu scol tradicional, na unda cu e muchanan ta studiando den 
nan idioma Papiamento cu ta facilita nan mas pa ora nan yega 
na e idioma di Hulandes den klasnan mas avansa. Despues 
di a bishita e diferente klasnan y a haya un presentacion di 
Team di Maneho di Colegio San Hose, hunto cu Directora di 
Skoa Juffrouw Baly, Prome Minister a keda hopi impresiona y 
satisfecho cu e desaroyo di e proyecto piloto aki. 





Na su yegada na e scol, Prome Minister a wordo ricibi door di 
cabesante di Colegio San Hose Juffrouw Dyan Caster-Croes, 
docentenan y tur e muchanan y a ricibi un bunita detaye den 
forma di flor. Prome Minister a gradici Cabesante, docente y 
tur alumno pa nan recepcion bunita. E aña aki Colegio San 
Hose ta celebrando nan di 80 aña di existencia formando miles 
di mucha cu a contribui grandemente na nos comunidad. 

MINISTER XIOMARA MADURO 


MINISTER di Finansa, Asuntonan Economico y Ci 


MINISTER XIOMARA MADURO A RICIBI 
BISHITA DI FUNDACION TUR COS 
TA POSIBEL 











Siman pasa Minister Maduro a reuni cu sra. Clair Brown kende 
ta fundadora di e fundacion "Everything is Possible,' cu ta 
dirigi riba intercambio riba e tereno di arte y deportivo entre 
hobennan menos afortuna di Gran Bretaña y varios Pais na 
mundo, incluso Aruba. Sra. Clair tin 16 aña bishitando Aruba y 
di e manera aki a dicidi di lanta e fundacion ‘Tur cos ta posibel' 
cu e mesun meta, pa hobennan menos afortuna di Aruba 
tambe haya oportunidad di intercambia cu hobennan di Gran 
Bretaña y resto di mundo. 





























E programa ta wordo haci posibel cu fondonan Europeo 
destina pa hobennan por tin intercambio, por traha trabou 
voluntario y tambe di vocacion. Na Aruba sra. Brown ta traha 
hunto cu sr. Freddy Tromp pa intercambio riba tereno di arte 
y sr. Franklin Priest pa intercambio deportivo. Ya caba riba e 
tereno deportivo tabata tin un intercambio na unda un coach a 
bin Aruba pa duna clinica pa e hobennan di Brazil Junior y FC 
San Nicolaas. Na april proximo lo tin intercambio riba tereno di 
arte na unda un grupo di hoben lo biaha pa Gran Bretaña pa 
por comparti cu hobennan di Cyprus y Gran Bretaña. 











Minister Maduro ta gradici sra. Brown pa e bunita proyecto aki 
ta graduci sr. Tromp y sr. Priest pa pone nan tempo disponibel 
pa e proyecto aki por ta exitoso y di hopi beneficio pa nos 
hobennan di Aruba 

MINISTER MADURO A REUNI CU STEPHANIE 


CROES Y JOYLENE DE NOBREGA DI E 
PELICULA HUICIO PERFECTO 


Diaranzon ultimo Minister Xiomara Maduro a reuni cu Stephanie 
Croes y Joylene de Nobrega di e pelicula 'Huicio Perfecto.' Un 
produccion local di nivel halto graba na Aruba bou direccion 
di Angelo Croes, filma pa Roy Croes y sonido den man di 
Martin Buitenweg. E elenco tambe ta consisti di artistanan 
local. Diahuebs anochi tabata tin estreno di e pelicula aki na 
Principal Theather na San Nicolaas. Masha pabien na full e 
ekipo di 'Huicio Perfecto." 



































Festival “Un Canto na Nos Himno y Bandera" Infantil HUBER 


Festival "Un Canto na Nos Himno y Bandera” Adulto 


Poeta di Patria 


Manifestacion Cultural. 


Acto Protocolar y Desfile di Gruponan Uniforma 

MINISTER DI FINANSA: 
PRESUPUESTO 2020 DI PAIS ARUBA CU UN 
CONTENIDO MAS TRANSPARENTE 








Recientemente Minister Xiomara Maduro acompaña pa e 
Secretaria di Conseho di Minister sra. Grace Koolman a haci 
entrega di e Presupuesto di Pais Aruba 2020 na un manera 
inovativo riba un USB stick di un bara di oro, na Presidente 
di Parlamento sr. Juan Thijsen den presencia di Griffier di 
Parlamento sr. Herman Hek. 


Presupuesto 2020 a wordo modernisa 

Durante di e entrega di e Presupuesto, Minister Maduro 
a informa cu e contenido di Presupuesto 2020 a conoce 
cambionan den e manera cu ta presenta e informacion pa asina 
e Parlamentarionan y otro usuarionan por haya un contenido 
mas completo y mas transparente. 

Awor e contenido ta brinda un miho bista entre locual ta ser 
presupuesta den cada un Ministerio en conexion cu e maneho 
di cada un Ministerio. Ademas e inclui mas informacion den 
cada un Ministerio y ta inicia cu e agenda di maneho, sigui pa 
e prioridadnan di maneho, y tambe e cambionan di maneho 
den aña 2020. Hopi importante ta kico e cambio di maneho tin 
como resultado financiero. 

Den e Presupuesto tambe a delinea cu grafico un bista di e 
debe y e likides di Pais Aruba. Tambe a duna un bista amplio 
di e gastonan di personal di Gobierno y e subsidionan cu 
Gobierno ta otorga. 








Gabinete Wever-Croes a compromote pa implementa e 17 
metanan di desaroyo sostenibel di Nacionnan Uni y a incorpora 
esakinan den e Presupuesto 2020. Pa prome biaha a inclui na 
cada un Ministerio, cual di e 17 metanan sostenibel di Nacionan 
Uni, e maneho di e Ministerio lo por cumpli cune. Na momento 
cu presenta e Cuentanan Anual, Controlaria General por 
controla cual ta e metanan di e desaroyo sostenibel Gobierno 
a cumpli cune den su maneho. 


Gradicimento 

Minister di Finansa a gradici su coleganan Minister y nan staf, 
su conseheronan financiero, funcionarionan di Departamento 
di Finansa y di Departamento di Legislacion cu a traha 
inalcansablemente pa por a entrega e Presupuesto. Tambe e 
dignatario a gradici staf di Conseho di Minister cu a yuda den 
e proceso di entrega di Presupuesto. 


Proceso 

Awor cu e Presupuesto a keda entrega na Parlamento, 
e miembronan di Parlamento lo studia e Presupuesto. E 
miembronan di e organo legislativo di nos Pais lo trata e 
Presupuesto den Comision Central y lo haci pregunta na 
Gobierno. Depues di ricibi contesta lo bay continua cu e 
Reunion Publico pa e debate riba Presupuesto 2020. 

PRESUPUESTO 

MINISTER GLENBERT F. CROES 


MINISTER di Asunto Social v Labor 





Minister Glenbert Croes: 


HAMAS LO LUBIDA TUR LOCUAL E SOEUR 
V FRERENAN A HACI PA ARUBA 


Minister Glenbert Croes titular di Asunto Social v Labor, desde 
2019 ta sea bishitando e Soeurnan cu un tempo a traha na 
Aruba y cu ainda ta na bida of ta gradiciendo postumamente 
esunnan cu ya a bay laga nos. 


E siman aki e mandatario a bay gradici cu un bunita ofrenda 
florar, Soeur Dorothea kende tabata e prome cabesante di 
Kleuterschool Trupial di Santa Cruz, un soeur hopi stima den e 
bario aki. Acompaña pa docente- y muchanan di Scol Trupial y 
Pastor Jairo, a bisa e Soeur aki hopi danki pa tur locual cu el a 
haci pa nos muchanan y pa e impacto positivo cu e tabatin den 
nan bida. Durante e ceremonia por a scucha algun testimonio 
di entre otro un ex alumna cu awe ta docente na dicho scol. E 
tributo di Pastor Jairo tambe tabata hopi emotivo. A probecha 
mirando cu den mesun kelder ta sosega Pastor Berlage y 
Pastor Felix, pa rindi tributo na nan tambe. Pa Pastor Felix a 
invita un representante di e comunidad Filipino den persona 
di Sra. Martha Hernandez Jiao pa hunto cu Minister Glenbert 
Croes haci ofrenda floral. 





Despues di Santa Cruz a sigui di biaha pa Parokia di Noord 
unda ta descansa Soeur Enrica kende a traha pa hopi aña na 
Imeldahof. E ofrenda y tributo aki tabata hopi emotivo tambe 
en vista cu Sr. Derwin Kemp, e famoso cantante conoci bou di 
su nomber artistico "Master Gusto", a bin pa rindi homenahe 
na Soeur Enrica kende a cuid'e, cri'e y stim'e masha hopi mes 
durante su permanencia den Imeldahof. 








Confirmando su compromiso, e mandatario a expresa: "Hamas 
Aruba lo lubida e gran contribucion y amor pa nos Pueblo. Cu 
un curason agradecido, e Aruba cu nan a crea awe ta bisa 
nan: Un gran danki pa tur loke boso a haci y significa pa nos 
comunidad en especial nos muchanan". 


Riba portada un resumen visual di dos momento emotivo y 
impactante unda cu curason agradecido a bisa danki na dos 
soeur sumamente importante den cuido di nos muchanan. 

Continuacion Pagina 8 






































TONNY Diabiema 6 maart 2020 
Na ocasion di CEDEHM su "teambuilding": 
MINISTER GLENBERT CROES TA CONFIRMA 
SU APOYO INCONDICIONAL NA CEDEHM, 
FUNDACIONNAN PRO LECHI MAMA Y BON 
NOCHI DRUMI DUSHI 


Reconociendo dje forma aki e poder y balor di hende muhe 








Na caminda pa celebracion di Dia di Hende Muhe, e 
departamento encarga cu Desaroyo y Derecho di Hende 
Muhe esta CEDEHM, a organisa un mainta di encuentro y 
empoderacion di su team cu tin e tarea grandi pa keda lucha 
pa igualdad di genero. 





































Un bunita iniciativa unda cu di un manera informal a comparti 
cu otro. Durante e rato ameno aki a intercambia di vision y di 
opinion. E mandatario a bolbe expresa, cu e aña aki mester 
bira aña di CEDEHM, un departamento cu a wordo lanta a 
peticion di Nacionnan Uni. Un departamento cu tin e maneho 
di porta habri pa tur hende muhe cu ta desea conseho y apoyo 
den cualkier reto cu nan por ta enfrentando. 


Empoderando e propio team di CEDEHM, mientras tanto a 
muda e departamento aki pa nan localidad nobo, un oficina 
hogar unda tur hende muhe y por cierto homber tambe 
por yega pa cualkier topico cu por ta di su preocupacion e 
momento ey. Bou di e mesun dak aki ta ubica Fundacion Pro 
Lechi Mama y Bon Nochi, Drumi Dushi cu tambe ta conta cu 
apoyo incondicional di e mandatario. 

Tambe CEDEHM ta trahando riba su website ademas di tin un 
calendario di evento prepara pa 2020 pa empodera e hende 
muhe. 








E mandatario a gradici pa e mainta confirmando su apoyo 
total na CEDEHM y a dispidi cu e reflexion como e unico 
hende homber presente: "Tur locual cu un hende muhe por, 
un homber no por!". Un reflexion pa para keto na dje dunando 
honor y respet na e balor cu nos hende muhe tin refiriendo 
tambe na e etapa di reconstruccion cu Pais Aruba ta bibando 
na man di un gran prome minister cu ta Sra. Evelyn Wever 
Croes ta desplegando un trabou ehemplar. 

NA APRIL TA INTRODUCI VISA Y ESTA 
PA PERSONANNAN DI NACIONALIDAD 
VENEZOLANO 





GOBIEI 








Entrante 1 diAprilveniderotae intencion, abasediRijksvisumwet 
di Reino, pa introduci Visa pa personanan di nacionalidad 
Venezolano. Na mesun momento Minister di Husticia mr. 
Andin Bikker ta cabando cu e ultimo cambionan den e Leisure 
besluit pa introduci tambe e sistema di ESTA comparabel cu 
ESTA di Canada v Merca. ESTA, cu ta e Electronic Svstem for 
Travel Authorization, tambe ta bav ta aplicabel specificamente 
pa hurisdiccion di Venezuela. Riba e cambionan aki, Minister 
di Husticia mr. Andin Bikker a hava hopi pregunta, entre otro cu 
si un persona di nacionalidad Venezolano cu ta residencia na 
Aruba cu permiso, tambe mester di un Visa of un ESTA. 


Minister Bikker durante conferencia di prensa di Gobiemo 
diahuebs ultimo a splica cu esaki no ta e caso pasobra un Visa 
y un ESTA ta un permiso pa biaha como turista. Den caso cu 
un persona di nacionalidad Venezolano ta residencia na Aruba 
V tin su permiso di trabou of otro tipo di permiso cu derecho di 
residencia pa largo tempo na Aruba, e Visa no ta aplicabel pe. 
Den articulo 5 di Toelatingsbesluit ta reglamenta cu esunnan 
cu ta biba aki na Aruba no mester di Visa pa drenta Aruba 
pasobra nan tin permiso di trabou. Introducion di e cambionan 
aki lo bav tin nan impacto v den e proximo simannan Minister 
Bikker lo keda informa riba e tema aki. 


Solamente e personanan cu ta bin Aruba for di Venezuela 
como turista mester aplica pa Visa of pa ESTA. Lo bav haci 
un screening si e personanan enberdad kier bishita Aruba 
como turista y despues regresa nan pais of cu nan tin otro 
intencion. E Visa y e ESTA netamente ta e instrumento pa 
controla kendenan ta bin como turista pasobra na final di dia 
Aruba ta un isla di mas of menos 115 mil habitante mientras 
cu Venezuela tin 19 miyon habitante. Aruba no por importa 
problema di Venezuela y esey ta haci cu mester salba warda 
pais Aruba, su infrastructura y su industria di turismo. 

+ Diamars 25 di februari Minister di Husticia mr. Andin Bikker a reuni 
cu Parlamento pa duna un splicacion tecnico riba e ley di iniciativa 
di ex-miembro di Tweede Kamer sr. Van Laar pa introduci cierto 
cambio den articulonan 14 y 38 di e Statuut di Reino. E ley a wordo 
trata na juni 2016 den Tweede Kamer. Mr. Andin Bikker a forma parti 
di un delegacion di Parlamento di Aruba e tempo ey y a presenta 
un amienda: https//www.eerstekamer.nbehandeling/20160608/ 
gewijzigd amendement van de/document3/f-/vkatftgnfaxx.pdf y 
un mocion. E mocion a keda aproba pa pidi conseho di Raad van 
State pa cu e amienda presenta pa Bikker c.s. den cual ta boga pa 
Parlamentarionan di Aruba, Corsou v Sint Maarten hava derecho 
pa por entrega concept-Rijkswetten. Raad van State a conseha 
cu como alternativa lo por duna cada Parlamento como organo un 
derecho asina. https://www.eerstekamer.ni/behandeling/20161111/ 
voorlichting van de afdeling/document3/f-/vk96005292zx.paf. 


+ Diahuebs den conferencia di prensa di Gobierno, Minister Bikker 
a trece dilanti cu Academia di Ley ta bay bira un realidad cu 
introduccion di un Aruba Desk di Caribbean Centre for Legislation. 
Durante su bishita siman pasa diahuebs na Corsou pa apertura 
di Caribbean Centre for Legislation, Bikker a propone pa haci 
apertura di un Aruba Desk y asina extende e Caribbean Centre 
for Legislation pa por ofrece cursonan na Aruba. E idea ta pa por 
inicia e aña aki cu training di como 15 Certified Legislative lawyer, 
pues juristanan certifica den e tecnica di traha conceptonan di ley. 
Minister Bikker a splica cu leynan por wordo mira como e software 
di un pais, y pues ta esencial pa Gobierno y Parlamento. P'esey ta 
sumamente importante pa por train mas persona cu expertisio riba 
e tereno di traha conceptonan di ley. 


+ Tambe Minister Bikker a trece dilanti cu den luna di maart ta 
spera cu lo por bay trata conhuntamente cu Parlamento diferente 
concepto di ley, cu lo trece cambionan cu ta pendiente pa basta 
tempo. Ta e intencion pa bay trata entre otro e 'Boek 2' di e Codigo 
Civil cu ta e Codigo Corporativo, riba cual durante varios aña 
comision di expertonan a traha. Tambe tin intencion pa bay trata 
conhuntamente cu Parlamento e Codigo di Procedemento Penal 
(Wetboek van Strafvordering) nobo cu ta un ley cu desde 1997 no a 
conoce un update. E cambionan aki ta bay yuda tur Ordedienst cu 
ta atende cu e Wetboek van Strafvordering pa nan tin instrumento 
huridico nobo pa por combati criminalidad. 


: E siman aki ta di bishita na Aruba representantenan di 
Leerorkest Curaçao, Leerorkest Bonaire y Leerorkest Nederland 
y conhuntamente cu Leerorkest Aruba lo tin varios actividad, entre 
otro na Cas di Cultura. Na April di 2019 Minister Bikker a propone 
un "Letter of Intent” cual a wordo firma hunto cu Minister di Husticia 
di Hulanda, Prof. dr. Ferdinand Grapperhaus, y colega Minister 
di Enseñansa, sr. Rudy Lampe, pa bay insitui Leerorkest Aruba. 
E instituto di Leerorkest ta duna studiantenan e oportunidad pa 
durante of despues di scol haya educacion gratuito di musica, 
pa cual meta 144 instrumento a yega como donacion for di 
Hulanda. Diaberna atardi minister Bikker a pasa bishita e grupo di 
delegadonan di como 40 persona cu ta di bishita na nos isla. 


+ Diabierna Minister Bikker hunto cu representantenan di KPA y 
di Censo a haya presentacion di un sistema pa haci reservacion 
online pa examen di rijbewijs, cual sistema ya caba ta funciona 
na diferente pais den Reino. Ta e intencion pa e sistema por bay 
funciona a corto plaso y asina pronto lo por haci reservacion online 
pa pasa examen di rijbewijs. 

MINISTER DANGUI ODUBER 


MINISTER di Turismo, Salud y Deporte 


MINISTER DANGUI ODUBER TA LANSA 
PROME PROYECTO DI ARTIFICIAL TURF PA 
VELD DI KUDAWECHA 


Diahuebs atardi Minister di Turismo, Salubridad Publico y 
Deporte, Sr. Dangui Oduber a anuncia e prome proyecto di 
artificial turf pa veld di Kudawecha. E maneho di deporte di 
Minister Dangui Oduber ta entre otro basa riba mehoracion 
di facilidadnan Deportivo. “Nos kier pa tur veld na aruba tin 
bon iluminacion y artificial turf”. Tur esaki sin ayudo di lotto 
pa deporte. Lotto pa Deporte no ta yudando deporte sino 
perhudicando deporte. 





Siguiente veld pa ricibi artificial turf ta S.V. Bubali. Gobierno 
ta sostene tur proyecto cu ta yuda na eleva e nivel di deporte 
na Aruba. Segun e Minister gobierno ta haciendo tur esfuerso 
pa yuda deporte, apesar di e retonan cu tin, gobierno ta sigui 
yuda organisacionnan deportivo por medionan creativo. Varios 
compleho deportivo ta hayando materialnan, lusnan LED y 
turf. Actualmente veld di United tambe ta hayando su lusnan 
pa asina e ekipo por practica parti anochi. Diferente veld nan 
manera entre otro flatstone y kudawecha tambe a haya nan 
luznan LED. 


Na final di dia ta importante pa nos stimula participacion activo DISTRIC 
di nos muchanan y hobennan den deporte. Minister a felicita e 2e 
dirigentenan di e veld di kudawecha cu e proyecto aki. BF 

RELACIONA CU PREVENCION DI COVID-19 

















Banco di Seguro Social di Aruba SVb ta forma parti di e plataforma 
pa hunto combati e virus cu poco poco ta yegando mas cerca di 
nos. Profesionalnan di Salud a emiti varios mensahe y un di nan 
ta cu e virus COVID-19/CoronaVirus lo yega Aruba tambe. En 
bista di esaki SVb ta participa algun cambio den e procedura pa 
notifica AO. 





Na momento cu un trahado ta desea di notifica AO pa motibo di 
tin problema pa hala rosea, a biaha y tabata durante di ultimo 14 
dia pafo di Aruba of tabata tin contacto cu un pashent diagnostica 
cu Coronavirus, e mester na prome luga yama su dokter di cas. 


Despues di yama e dokter di cas mester notifica AO na SVb 
telefonicamente y NO na nos servicio online. 


Trahadonan di sector priva mester notifica AO telefonicamente 
na e “Callcenter” di SVb na telefon 527-2782 di 7:00 AM - 12:00 
PM y di 1:00 PM - 4:00 PM y NO online. 


Trahadonan di sector publico mester tuma contacto cu SVb 
su Departamento di Administracion Medico despues di 9:30 di 
mainta na telefon 527-2744. No por notifica AO pa e condicion di 
salud aki via di e webportaal. 


Ta importante pa tene na cuenta cu si ta bay notifica AO pa otro 
motibonan cu no ta esunnan ariba menciona, e procedura di 
notifica AO no ta cambia pa ningun di dos sector. 


SVb ta urgi henter nos comunidad pa tene na cuenta tur e 
consehonan pa mantene hygiena personal. Esakinan ta inclui: 
tosa den napkin of den elleboog, y tira napkin afo di biaha; tapa bo 
nister; laba man y pols frecuentemente cu awa y habon durante 
di 20 seconde, hand sanitizer ta un alternativa; mantene distancia 
di hende cu ta tosa na 1 meter of mas; no mishi cu wowo, nanishi 
of boca. 








Lucha contra e transmission di virusnan, e ta cuminsa na abo! 

GOBIERNO DIARL 





MINISTER CHRIS ROMERO 


kal 
MINISTER di Transporte, Comunicacion y Sector Primario A 


MINISTER CHRIS ROMERO A DUNA 
ATENCION NA E GRUPO DI TAXISTA CU A 
MANIFESTA DIARANSON MAINTA 


Diaranson mainta tabata tin un grupo di taxista cu, haciendo 
uzo di nan derecho constitucional, a manifesta dilanti 
bestuurskantoor. E manifestacion aki a bay na atencion di 
Minister Chris Romero, unda cu sra. Linda Orman, como 
vocero di e grupo, a entrega e Titular di e Cartera di Transporte 
un manifiesto cu ta consisti di 8 punto pa Gobierno tuma na 
consideracion. 





Di su parti, Minister di Transporte, sr. Chris Romero, a gradici e 
grupo di taxi pa nan presencia y a tuma e manifiesto splicando 
cu ta trahando caba riba varios di e puntonan menciona. 
Minister Romero a coincidi cu e grupo cu tin algun otro punto 
cu mester ahusta y a compromete su mes na haci esaki pronto. 





Tambe, Minister Chris Romero a reflexiona riba e manifestacion 
di e siguiente manera: “Maske si ta 1% mes di nos ciudadania 
kier manifesta, nos Gobierno ta duna respet y atencion na 
cada discrepancia cu por tin. Awe mi a tuma e manifiesto 
di un grupo di taxista cu a bin Bestuurskantoor pa vocifera 
nan deseonan. Mi tin cu bisa si, cu mi tin cu duna oido na 
tur esnan cu ta den poder di un permiso pa taxi, cual ta 450 
persona. E ta bira complica ora cu como Gobierno, bo ta haya 
diferente argumento y peticion ta drenta for di diferente grupo 
di taxista. Sinembargo, nos ta tumando tur preocupacion di nos 
taxistanan den consideracion y ta trahando proactivamente pa 
yega na un solucion beneficioso pa tur 450 taxista cu tin na 
Aruba. Di e forma aki nos ta respeta e derecho fundamental y 
democratico di cada ciudadano, pasobra ser humano ta keda 
central pa Gabinete Wever-Croes”. 

“Siman pasa Aruba a celebra Carnaval 66 grandemente. Premier 
a felicita Aruba pa Carnaval 66 cu tabata tremendo y luhoso. 
Premier a gradici tur lider di grupo, participante, musico y publico 
carnavalista pa engrandece Aruba su Carnaval. Awor despues di 
un bunita celebracion di carnaval, ban uni cu e mesun pasion, 
dedicacion y creatividad pa sigui hiba nos pais padilanti. 


+ Premier a reuni cu Consul General di Colombia na Aruba, sra. 
Francia Rodriguez. A intercambia di ideanan pa mas cooperacion 
entre Aruba y Colombia. 


“Dia27 difebruari ultimo na Plaza Juan Pablo Duarte, a conmemora 
den un ceremonia protocolar e di 176 aña di Independencia di 
Republica Dominicana. Mandatarionan di nos pais a reuni hunto 
cu Consulado Domincano y invitadonan pa recorda e fecha 
importante aki. Premier a hiba palabra y felicita tur esnan cu ta 
radica aki y ta comparti y aporta cu nos pais Aruba. 


+ Aña 2020 ta aña di Innovacion y Enseñansa. Premier Wever- 
Croes a ricibi bishita na Bestuurskantoor di klas 2 di Colegio San 
Antonio cu ta hayando les di Staatsinrichting y Overheid. Hunto cu 
Minister Maduro, Minister Lampe, Minister Bikker y Minister Lopez- 
Tromp a contesta tur e preguntanan di e alumnonan y a duna hopi 
informacion. Ta hopi importante pa inverti den nos hobennan. 


+ Un di e scolnan piloto multi lengual di Aruba cu resultadonan 
hopi impresionante y impactante. Premier por a mira con lesnan 
ta wordo duna den e proyecto piloto y e pasion di e cuerpo di 
docente. No solamente e alumnonan ta domina e materianan 
miho, nan ta expresa nan mes tambe cu mas siguridad y nan nivel 
di Hulandes tambe ta bon. Esaki sigur ta un desaroyo positivo 


+ Diabierna ultimo Premier, hunto cu sra. Eva Schloss, ruman di 
Anne Frank, e haci un ofrenda floral na e estatua di Anne Frank. 
Anne Frank ta un simbolo di e di dos guera mundial cu a bira 


conoci despues di su morto cu e publicacion di e Diario di Anne 
Frank. E ta un di e bukinan mas conoci mundialmente den cual e 
ta describi su bida y di su famia den nan luga di sconde durante 
añanan 1942 pa 1944 durante e ocupacion aleman di Hulanda den 
di dos guera mundial. Eva Schloss ta na Aruba pa un seminario 
diadomingo awor. 


“Premier diaranson ultimo a desea henter nos comumidad un bon 
comienso di e temporada di cuaresma. 


+ Durante siman un klas di Colegio San Antonio a bishita 
Bestuurskantoor unda cu nan a haya e oportunidad pa conoce 
diferente Minister. E hobennan a bishita oficina di Minister Lopez- 
Tromp kende a combersa cu nan conhuntamente cu Prome 
Minister. Nan a haci diferente pregunta y tabata interesa den e 
trabou como Minister, pues nan a ricibi un tour di e oficina y a mira 
documentonan. Di e forma aki nan a haya un bista di con e trabou 
ta wordo realisa y trabounan cu ta bezig cu ne. Sigur un bishita 
hopi agradabel! 


+ Dia 27 di february a celebra dia di independencia di Republica 
Dominicana, Na e ocasion Minister Lopez-Tromp a comparti un 
mainta agradabel riba Plaza Juan Pablo Duarte pa celebracion di 
e fecha. Pabien ainda na henter comunidad Dominicana na Aruba! 


+ Prome cu e siman a conclui, Minister Lopez-Tromp tabatin un 
reunion cu representante di Secrets Baby Beach Resort Aruba y a 
ricibi update di e desaroyonan di e proyecto. 


* Despues cu casi 1 luna cu Departamento di DIP a keda cera 
pa Construccion/ Renobacion, Introduccion di Sistema Digitalisa 
y Autonomo y tambe Curso pa prepara empleadonan pa e fase 
nobo, por anuncia, cu entrante dialuna 2 di maart, DIP lo reanuda 
servicio pa publico. Tin algun trabounan cu falta pa keda cla ainda, 
pero esaki lo no stroba e servicio pa publico. 

“Diamars 25 di februari Minister di Husticia mr. Andin Bikker a reuni 
cu Parlamento pa duna un splicacion tecnico riba e ley di iniciativa 
di ex-miembro di Tweede Kamer sr. Van Laar pa introduci cierto 
cambio den articulonan 14 y 38 di e Statuut di Reino. E ley a wordo 
trata na juni 2016 den Tweede Kamer. Mr. Andin Bikker a forma parti 
di un delegacion di Parlamento di Aruba e tempo ey y a presenta 
un amienda: https://www.eerstekamer.nl/behandeling/20160608/ 
gewijzigd amendement van de/document3/fe/vkatfignfaxx pdf y 
un mocion. E mocion a keda aproba pa pidi conseho di Raad van 
State pa cu e amienda presenta pa Bikker c.s. den cual ta boga pa 
Parlamentarionan di Aruba, Corsou y Sint Maarten haya derecho 
pa por entrega concept-Rijkswetten. Raad van State a conseha 
cu como alternativa lo por duna cada Parlamento como organo un 
derecho asina. https://www.eerstekamer.ni/behandeling/20161111/ 
voorlichting van de afdeling/document3/f2/vk96005292zx. paf. 


+ Diahuebs den conferencia di prensa di Gobierno, Minister Bikker 
a trece dilanti cu Academia di Ley ta bay bira un realidad cu 
introduccion di un Aruba Desk di Caribbean Centre for Legislation. 
Durante su bishita siman pasa diahuebs na Corsou pa apertura 
di Caribbean Centre for Legislation, Bikker a propone pa haci 
apertura di un Aruba Desk y asina extende e Caribbean Centre 
for Legislation pa por ofrece cursonan na Aruba. E idea ta pa por 
inicia e aña aki cu training di como 15 Certified Legislative lawyer, 
pues juristanan certifica den e tecnica di traha conceptonan di ley. 
Minister Bikker a splica cu leynan por wordo mira como e software 
di un pais, y pues ta esencial pa Gobierno y Parlamento. P'esey ta 
sumamente importante pa por train mas persona cu expertisio riba 
e tereno di traha conceptonan di ley. 


+ Tambe Minister Bikker a trece dilanti cu den luna di maart ta 
spera cu lo por bay trata conhuntamente cu Parlamento diferente 
concepto di ley, cu lo trece cambionan cu ta pendiente pa basta 
tempo. Ta e intencion pa bay trata entre otro e ‘Boek 2' di e Codigo 
Civil cu ta e Codigo Corporativo, riba cual durante varios aña 
comision di expertonan a traha. Tambe tin intencion pa bay trata 
conhuntamente cu Parlamento e Codigo di Procedemento Penal 
(Wetboek van Strafvordering) nobo cu ta un ley cu desde 1997 no a 
conoce un update. E cambionan aki ta bay yuda tur Ordedienst cu 
ta atende cu e Wetboek van Strafvordering pa nan tin instrumento 
huridico nobo pa por combati criminalidad. 


: E siman aki ta di bishita na Aruba representantenan di 
Leerorkest Curaçao, Leerorkest Bonaire y Leerorkest Nederland 
y conhuntamente cu Leerorkest Aruba lo tin varios actividad, 
entre otro na Cas di Cultura. Na April di 2019 Minister Bikker a 
propone un "Letter of Intent' cual a wordo firma hunto cu Minister 
di Husticia di Hulanda, Prof. dr. Ferdinand Grapperhaus, y colega 
Minister di Enseñansa, sr. Rudy Lampe, pa bay insitui Leerorkest 
Aruba. E instituto di Leerorkest ta duna studiantenan e oportunidad 
pa durante of despues di scol haya educacion gratuito di musica, 
pa cual meta 144 instrumento a yega como donacion for di 
Hulanda. Diaberna atardi minister Bikker a pasa bishita e grupo di 
delegadonan di como 40 persona cu ta di bishita na nos isla. 


+ Diaberna Minister Bikker hunto cu representantenan di KPA y 
di Censo a haya presentacion di un sistema pa haci reservacion 
online pa examen di rijbewijs, cual sistema ya caba ta funciona 
na diferente pais den Reino. Ta e intencion pa e sistema por bay 
funciona a corto plaso y asina pronto lo por haci reservacion online 
pa pasa examen di rijbewijs. 


+ Minister di Enseñansa Armando Lampe a facilita un biaha mas 
e continuacion di e training di docentenan pa nan bira certified 
Montessori teachers, cu specialistanan di Hulanda. Minister Lampe 
a tene un anochi informativo cu mayoman na Colegio Hilario 
Angela pa splica nan di e plan pa haci e scol aki e prome scol 


publico Montessori. 


+ Tambe a organisa e prome encuentro di stichtingen Leerorkest 
di Reino, cu participacion di Hulanda, Corsou, Boneiro y Aruba. Ta 
trata di un workshop pa prepara esnan responsabel pa e idea di 
Leerorkest unda Aruba ta hunga un rol clave pa musica bira loke 
ta uni nos den Reino y e meta ta pa ningun mucha keda sin realisa 
su talento musical. 


+ A realisa e traspaso oficial di JFK Education Centre di AIB bank 
pa Minister di Enseñansa y pronto tur departamento di enseñansa 
lo muda pa e luga historico aki. 


+ Recientemente Minister Chris Romero a tene un reunion cu 
tur Director di departamentonan cu ta resorta bou di Ministerio 
di Transporte, Comunicacion y Sector Primario, pa asina haya 
updates di loke ta e maneho cu a delinea pa tur e departamentonan 
aki. 


+ Den un Conseho di Minister y bou iniciativa di Minister Chris 
Romero, a dicidi unanimamente cu lo retrasa e vigencia di e ley di 
medio ambiente. E desicion aki a wordo tuma cu e finalidad di sinta 
cu e stakeholders principal cu lo keda afecta di un of otro manera 
cu dicho ley, pa asina yega na un consensus cu lo ta na beneficio 
di nan mes y como tamne di nos flora y fauna. 


“Minister Romero, encarga cu Sector Primario, ta bastante activo 
den nos agricultornan y criadornan local. E Titular di e Cartera 
di Sector Primario ta realisando diferente bishita na cunucunan 
local pa asina mira di cerca e trabounan realisa pa nos hendenan 
di Sector Primario, pero tambe pa scucha nan sugerencianan 
personalmente. 


+ Diamars Gobierno a haya bishita di e alumnonan di klas 
2 di Colegio San Antonio MAVO. Esaki ta relaciona cu e les di 
‘Staatsinrichting’ y den cuadro di esaki e hobennan a haci un 
bishita na Gobierno pa conoce e trabao y responsabilidad di e 
mandatarionan. Minister Xiomara Maduro tabata tin e oportunidad 
pa comparti cu e studiantenan informacion riba e trabou cu su 
persona como mandatario encarga cu Finansa, Asunto Economico 
y Cultura ta haciendo den Gobierno di Aruba. E studiantenan a haci 
varios pregunta pa cual e mandatario a duna contesta y splicacion 
riba esakinan. Tabata un momento hopi ameno y sigur educativo 
pa e studiantenan di klas 2 Colegio San Antonio Mavo. 


+ Diaranson anochi Minister di Cultura a presencia lansamento di 
e buki 'Mama di nos Cultura Bernadina Growell-Kock' durante cual 
e mandatario a hiba un discurso. E dignatario a felicita Fundacion 
Bernadina Growell y famia Growell cu e publicacion aki cu ta un 
aporte grandi na documentacion di historia di nos baluartenan di 
cultura. Minister Xiomara Maduro a ricibi un ehemplar di e buki cu 
ta conta historia di bida di Bernadina Growell (q.e.p.d.) y canticanan 
cu el a scirbi. E mandatario a gradici Fundacion Bernadina Growell 
pa e bunita buki y a felicita e Fundacion cu e logro aki. 


: Diahuebs Minister Xiomara Maduro a celebra hunto cu e colonia 
Dominicano na Aruba e di 176 aniversario di e Independencia di 
Republica Dominicana na Plaza Juan Pablo Duarte. Durante un 
ceremonia protocolar Prome Minister sra. Eveline Wever-Croes a 
haci e apertura di e celebracion di e fecha importante aki cu un 
bunita discurso den presencia di Gobernador di Aruba, Presidente 
di Parlamento, miembronan di Parlamento y coleganan Minister. 
Un bunita mainta den cual a conmemora e lasonan di hermandad 
cu tin entre Aruba y Republica Dominicana. E mandatario a felicita 
e comunidad dominicano y a gradici nan pa stima y yuda den 
progreso di Pais Aruba. 

+ Diahuebs Minister Maduro a reuni cu sra. Vannesa Satur di United 
Nations World Tourism Organization (UNWTO) y ehecutivonanan 
di Oficina di Estadistica (CBS) riba e trabounan cu a wordo haci pa 
asina Aruba por conta cu un ‘Tourism Satellite Account' (TSA). E 
TSA ta brinda nos informacion di e impacto directo cu turismo tin 
riba e economia di nos Pais, cual ta yega na 20% di nos GDP. E 
informacion compila den e TSA ta importante, ya cu e TSA banda 
di ta duna bista riba e tamaño y impacto directo di turismo riba 
nos economia, ta brinda informacion detaya di e consumo di nos 
bishitantenan, e oferta y e importacion necesario pa cumpli cu e 
demanda aki. Minister Maduro ta gradici sra. Satur y su coleganan di 
UNWTO y tambe tur e ehecutivonan di CBS pa e trabou importante 
aki pa Aruba. E TSA lo keda oficialmente publica na juni 2020. 


+ Diahuebs atardi Minister Maduro a reuni cu sra. Clair Brown kende 
ta fundadora di e fundacion ‘Everything is Possible,' cu ta dirigi 
riba intercambio riba e tereno di arte y deportivo entre hobennan 
menos afortuna di Gran Bretaña y varios Pais na mundo, incluso 
Aruba. Sra. Clair tin 16 aña bishitando Aruba y di e manera aki a 
dicidi di lanta e fundacion 'Tur cos ta posibel' cu e mesun meta, 
pa hobennan menos afortuna di Aruba tambe haya oportunidad 
di intercambia cu hobennan di Gran Bretaña y resto di mundo. E 
programa ta wordo haci posibel cu fondonan Europeo destina pa 
hobennan por tin intercambio, por traha trabou voluntario y tambe 
di vocacion. Na Aruba sra. Brown ta traha hunto cu sr. Freddy 
Tromp pa intercambio riba tereno di arte y sr. Franklin Priest pa 
intercambio deportivo. Ya caba riba e tereno deportivo tabata tin 
un intercambio na unda un coach a bin Aruba pa duna clinica pa 
e hobennan di Brazil Junior y FC San Nicolaas. Na april proximo 
lo tin intercambio riba tereno di arte na unda un grupo di hoben lo 
biaha pa Gran Bretaña pa por comparti cu hobennan di Cyprus y 
Gran Bretaña. Minister Maduro ta gradici sra. Brown pa e bunita 
proyecto aki ta gradici sr. Tromp y sr. Priest pa pone nan tempo 
disponibel pa e proyecto aki por ta exitoso y di hopi beneficio pa 
nos hobennan di Aruba. 


+ Diahuebs Minister Maduro a presencia e inauguracion di 'Trankilo' 
pool exclusivo pa adulto na Hyatt Regency Aruba Resort, Spa 8. 
Casino. Esaki ta un inversion grandi di Hyatt Aruba pa asina ofrece 
un producto di calidad halto y exclusivo na nos bishitantenan. 
Minister Maduro a gradici e GM y e staff presente pa e bunita 
inversion aki y e confiansa cu Hyatt ta demostra den Aruba su 
economia. 


: Diabierna mainta Minister Maduro a haci apertura di e seminario 
"The System of Tourism Statistics' organisa pa Oficina di Estadistica 
CBS. Durante e seminario tur departamento y instancia cu ta 
colecta informacion di turismo na Aruba tabata presente pa asina 
por a mira e resultado di e trabou cu a wordo haci pa CBS asisti pa 
United Nations World Tourism Organization UNWTO pa yega na un 
Tourism Satellite Account TSApaAruba. E TSAta brinda informacion 
detaya di e impacto directo cu turismo tin riba e economia di Aruba 
y tambe ta brinda informacion importante cu por wordo uza pa haci 
pronostico economico via e modelo macro economico MARUBA 
desaroya pa Departamento Economico di Aruba. Minister Maduro 
ta gradici UNWTO pa nan sosten continuo na CBS y Gobierno di 
Aruba pa implementa e TSA pa asina promove miho data, miho 
decision, miho bida y un miho Aruba. 


+ Pa promer biaha den historia gobierno y AZV a laga haci un 
investigacion profundo riba e gastonan di AZV y tambe duna 
proyeccionan pa futuro. Direcreur di AZV a presenta e resultadonan 
di e “doorlichting” na minister Dangui Oduber. Despues di e 
doorlichting aki ta sigui un plan con pa maneha e gastonan pa 
garantisa e sostenibilidad di e fondo. 


+ Apesar di hopi inkietud den nos comunidad pa loke ta corona 


virus, Ministerio di Salud ta continua di informa pueblo con pa evita 
di contrae e virus aki. Informacion ta wordo duna riba diferente 
media di comunicacion y social. Importante ta pa laba man 
constantemente 


+ Stashinan na Kapel di AltoVista. Algun luna atras nos a anuncia 
un bunita proyecto pa Kapel di Alto Vista y awor esaki a keda cla. 
Contento cu nos por a realisa e proyecto 


+ Diahuebs Minister Dangui Oduber a bishita Centro Kibrahacha. 
Minister a pasa un rato masha ameno cu nos pensionandonan. Ta 
hopi importante pa keda sostene e centro mirando e trabou noble 
cu nan ta haci y con nan ta organisa diferente actividad pa mantene 
nos grandinan hopi activo. Un aprecio enorme pa e trabounan aki. 


+ Iluminacion na Veld di United. Trabounan di instalacion di luz na 
veld di United ta avansando. Contento di por contribui na deporte di 
e forma aki. Dentro di poco lo instala e luznan pa asina por cuminsa 
uza e veld den oranan di anochi. E finalisacion di e proyecto aki lo 
ta den maart 2020. 


+ Diahuebs anochi Gobierno di Aruba tawata presente na Hyatt 
Regency Aruba caminda a presenta nan piscina nobo pa adulto. 
Un inversion di $10 miyon cu ta crea 28 cupo di trabou. Esaki un 
biaha mas ta muestra di confiansa den maneho di turismo, den 
nos Gobierno y nos economia. Danki na Hyatt Regency Aruba pa 
e confiansa demostra den pais Aruba y pa e inversionnan continuo 
den upgrading di nan amenities. 


+ Bishita na veld di Riverplate pa cu e estado deplorabel y no apto 
pa deporte. 

18 januari ultimo e postenan di luz a bin abou durante wega di 
Lifida na Sv Riverplate. E consecuencia por tawata fatal pero 
danki Dios no tawata tin herido. Sv Riverplate a acerca Lotto pa 
pidi nan ayudo pa pone e poste di luznan aki bek. Manera por a 
anticipa nan a wordo nenga pa Lotto. Ta hopi lamentabel cu Lotto 
y Canadian Bank Note no ta wak e urgencia den inverti den poste 
di luz y infrastructura. Sv Riverplate a invita Gobierno y Parlamento 
pa expresa nan preocupacion y nos lo explora wak con nos por 
yuda nan. 


-Aruba ta e promer pais den Caribe cu su propio academia di futbol. 
Diahuebs atardi Minister di Deporte Sr. Dangui Oduber tabata 
presente na Compleho Deportivo Frans Figaroa pa e lansamento 
di e academia nobo di AVB. 


+ Gobierno ta haciendo tur esfuerso pa yuda deporte, apesar di e 
retonan cu tin, Gobierno ta sigui yuda organisacionnan deportivo 
por medionan creativo. E maneho di Ministerio di Deporte tur ta 
entre otro riba mantencion di infrastructura di facilidadnan deportivo. 


+ Varios compleho deportivo ta hayando materialnan, lusnan LED 
y turf. Actualmente veld di United tambe ta hayando su lusnan pa 
asina e ekipo por practica parti anochi. E mandatario a bisa cu di 
su parti e lo sigui reuni cu diferente federacionnan deportivo pa 
asina mira unda Gobierno por yuda mehora e deporte. Sin facilidad 
e muchanan no por practica e deporte y e deporte no ta wordo 
desaroya. 


+ Diabierna atardi Minister Dangui Oduber a presencia un desfile 
colorido caminda tur e teamnan a wordo introduci. Apertura Aruba 
Little League & Softball a ser dedica na 4 baluartenan den e 
mundo di Little League, Sr. Alberto "Betto"Roga, Sr.Joy Orman, 
Sr.Serio Romney y Sr. Norman "Truck" Sylvania kende no por 
tabata presente, pero su talentoso yiu Pitcher Kelvin Sylvania a 
represente pa tuma e plakaat. 

